झारखंड में तेज रफ्तार कार पेड़ से टकराई, 4 लोगों की मौत
झारखंड में एक सड़क हादसे में 4 लोगों की मौत होने की खबर है। यह हादसा कार दुर्घटना में हुआ। जानकारी के अनुसार झारखंड के देवघर जिले में एक कार के पेड़ से टकराने पर शुक्रवार को चार लोगों की मौत हो गई।
देवघर। झारखंड में एक सड़क हादसे में 4 लोगों की मौत होने की खबर है। यह हादसा कार दुर्घटना में हुआ। जानकारी के अनुसार झारखंड के देवघर जिले में एक कार के पेड़ से टकराने पर शुक्रवार को चार लोगों की मौत हो गई, जबकि दो लोग गंभीर रूप से घायल हो गये। पुलिस ने यह जानकारी दी। एक पुलिस अधिकारी ने बताया कि हादसे के पीड़ित बिहार के कटिहार जिले के निवासी हैं। हादसा मोहनपुर पुलिस थाना क्षेत्र में हुआ। थाना प्रभारी प्रेम प्रदीप ने बताया कि चालक के तेज रफ्तार कार पर से नियंत्रण खोने के कारण यह हादसा हुआ। जान गंवाने वालों में एक महिला भी शामिल है। गंभीर रूप से घायलों में एक बच्चा शामिल है, जिसे नजदीकी अस्पताल में इलाज के लिए भर्ती कराया गया है। बताया जाता है कि सभी लोग साहिबगंज के जीरवाबाड़ी से देवघर के बाबाधाम मंदिर में पूजा करने जा रहे थे। इसी दौरान कार जैसे ही देवघर के मोहनपुर थाना अंतर्गत जमुनिया के पास पहुंची यह बड़ा हादसा हो गया है। घटना के बाद इलाके में लोगों भीड़ जमा हो गई।मिली जानकारी के अनुसार कार साहिबगंज के जीरवाबाड़ी से आ रही थी। इसी दौरान स्कॉर्पियो चालक को नींद आने से वजह से जमुनिया जंगल के पास गाड़ी की पेड़ में जोरदार टक्कर हो गई।